Title: MINISTERSTVO ZDRAVOTNÍCTVA
Author: MZ SR

PREDKLADACIA SPRÁVA

     Uznesením vlády SR č. 577 zo dňa 20.júna 2001 bol schválený Zoznam zdravotníckych zariadení zahrnutých do 2. etapy privatizácie. Materiál, ktorý bol predmetom rokovania vlády SR konštatoval, že predložený zoznam nie je konečný a v súlade s priebehom realizácie transformácie zdravotníctva môže byť doplnený. 
    V Pláne hlavných úloh vlády SR na rok 2002 je úloha predložiť na rokovanie vlády SR v mesiaci februári 2002 Návrh zoznamu zdravotníckych zariadení, navrhnutých do 3. etapy privatizácie.
     Transformácia zdravotníckych zariadení vyžaduje, aby ďalšie konkrétne zdravotnícke zariadenia boli zahrnuté do procesu privatizácie. Keďže sú toho istého typu a zloženia, ako zdravotnícke zariadenia schválené vládou SR na privatizáciu v rámci 2. etapy privatizácie, s totožnými formami privatizácie a jej koncepciou, nie je potrebné navrhovať a realizovať 3. etapu privatizácie, ako je uvedené v Pláne hlavných úloh vlády SR na rok 2002, ale doplniť Zoznam zdravotníckych zariadení, zahrnutých do 2. etapy privatizácie, ktorý bol schválený vládou SR uznesením č. 577 zo dňa 20. júna 2001.
     Obsahom materiálu je koncepčné riešenie 2. etapy privatizácie ako aj Návrh na doplnenie zoznamu zdravotníckych zariadení navrhnutých do 2. etapy privatizácie.
     Realizácia návrhu nebude mať dopad na štátny rozpočet. 
     Materiál bol predložený na rokovanie RHSD a Porady ekonomických ministrov vlády SR. Bol upravený v súlade so závermi z rokovania PEM zo dňa 25.02.2002 (č.m. 1312/2002). Podľa plánu hlavných úloha vlády SR ma byť prerokovaný vo vláde SR v mesiaci február 2002 a následne v NR SR.
     Schválenie materiálu nebude mať dopad na zamestnanosť, ako ani finančný, ekonomický a enviromentálny vplyv.